DEĊIŻJONI TAL-KUMMISSJONI
ta’ l-14 ta' Lulju 2008
li tistipula, għas-sena tas-suq 2008/2009, l-ammonti ta’ l-għajnuna għad-diversifikazzjoni u l-għajnuna addizzjonali għad-diversifikazzjoni li għandha tingħata skond l-iskema temporanja għar-ristrutturazzjoni ta’ l-industrija taz-zokkor fil-Komunità
(notifikata taħt id-dokument numru C(2008) 3498)
(It-testi bil-Bulgaru, bid-Daniż, bil-Ġermaniż, bl-Ispanjol, bil-Franċiż, bit-Taljan, bil-Litwan, bl-Ungeriż, bl-Olandiż, bil-Pollakk, bil-Portugiż, bir-Rumen, bis-Slovakk, bil-Finlandiż, bl-Iżvediż u bl-Ingliż biss huma awtentiċi)
(2008/600/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 320/2006 ta’ l-20 ta’ Frar 2006 li jistabbilixxi skema temporanja għar-ristrutturazzjoni ta’ l-industrija taz-zokkor fil-Komunità (1),
Wara li kkunsidrat ir-Regolament tal-Kummissjoni (KE) Nru 968/2006 tas-27 ta’ Ġunju 2006 li jelenka regoli ddettaljati għall-implimentazzjoni tar-Regolament tal-Kunsill (KE) Nru 320/2006 li jistabbilixxi skema temporanja għar-ristrutturazzjoni ta’ l-industrija taz-zokkor fil-Komunità (2), u b’mod partikolari l-Artikolu 13(1) tiegħu,
Billi:
(1)
Sal-31 ta’ Mejju 2008, il-Kummissjoni għandha tistipula, għal kull Stat Membru kkonċernat, l-ammonti ta’ l-għajnuna attribwita għad-diversifikazzjoni skond l-Artikolu 6 tar-Regolament (KE) Nru 320/2006 u l-għajnuna addizzjonali għad-diversifikazzjoni skond l-Artikolu 7 ta’ dan ir-Regolament.
(2)
L-ammonti ta’ l-għajnuna għad-diversifikazzjoni u ta’ l-għajnuna addizzjonali għad-diversifikazzjoni huma kkalkulati abbażi tat-tunnellati tal-kwota taz-zokkor irrinunzjati fis-sena tas-suq 2008/2009 fl-Istat Membru kkonċernat, skond l-Artikolu 13(2) tar-Regolament (KE) Nru 968/2006.
ADOTTAT DIN ID-DEĊIŻJONI:
Artikolu 1
L-ammonti għal kull Stat Membru kkonċernat ta’ l-għajnuna għad-diversifikazzjoni u ta’ l-għajnuna addizzjonali għad-diversifikazzjoni skond l-Artikoli 6 u 7 tar-Regolament (KE) Nru 320/2006, kif stipulati għall-kwoti rrinunzjati fis-sena tas-suq 2008/2009, huma stipulati fl-Anness għal din id-Deċiżjoni.
Artikolu 2
Din id-Deċiżjoni hija indirizzata lir-Renju tal-Belġju, lir-Repubblika tal-Bulgarija, lir-Renju tad-Danimarka, lir-Repubblika Federali tal-Ġermanja, lir-Renju ta’ Spanja, lir-Repubblika Franċiża, lir-Repubblika Taljana, lir-Repubblika tal-Litwanja, lir-Repubblika ta’ l-Ungerija, lir-Renju ta’ l-Olanda, lir-Repubblika ta’ l-Awstrija, lir-Repubblika tal-Polonja, lir-Repubblika Portugiża, lir-Rumanija, lir-Repubblika Slovakka, lir-Repubblika tal-Finlandja, lir-Renju ta’ l-Iżvezja u lir-Renju Unit tal-Gran Brittanja u l-Irlanda ta’ fuq.
Magħmula fi Brussell, 14 ta’ Lulju 2008.